Risto Kasepuu on 2003. aastal loodud tarkvaraarendusfirma 2IN OÜ juhatuse esimees. 2IN-i kaubamärgiks on INSERT. Lisaks tarkvaraarendustele nõustavad nad kliente infrastruktuuri ja infosüsteemi arendamise ning planeerimise küsimustes.    Millal hakkasid mõtlema ettevõtlusele ja millised kogemused sul olid?    Juba põhikooli lõpus olin jõudnud arusaamale, et ei soovi oma elu veeta palgatöölisena, vaid soovin teha midagi enamat. Põhiliseks motivaatoriks oli ja on siiani eneseteostusvõimalus - teha midagi, millest endale ja teistele on enim kasu.